เงินบาทเปิด 31.13/15
ธนาคารซีไอเอ็มบีไทย รายงาน เงินบาทเปิด 31.13/15 คาดวันนี้อ่อนค่าต่อ มองกรอบ 31.10-31.20
11 พ.ค. 2555

ธนาคารซีไอเอ็มบีไทย รายงาน เงินบาทเปิด 31.13/15 คาดวันนี้อ่อนค่าต่อ มองกรอบ 31.10-31.20
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.13/15 บาท/ดอลลาร์ อ่อนค่าลงเล็กน้อยจากเมื่อวานนี้ที่ปิดตลาดที่ระดับ 31.12/14 บาท/ดอลลาร์ ทิศทางเงินบาทวันนี้คาดว่าจะยังอ่อนค่าต่อตามสกุลยูโร เพราะนักลงทุนยังคงกังวลกับปัญหาเศรษฐกิจในยุโรป 
"เงินบาทวันนี้เชื่อว่ายังน่าอ่อนค่าตามทิศทางยูโร ยังเป็นปัจจัยเดิมที่นักลงทุนกังวลปัญหาในยุโรป นอกนั้นตอนนี้ยังไม่มีปัจจัยใหม่" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.96/99 เยน/ดอลลาร์ ส่วนเงินยูโรอยู่ที่ระดับ 1.2913/2916 ดอลลาร์/ยูโร
คืนนี้ กระทรวงแรงงานสหรัฐฯ จะรายงานดัชนีราคาผู้ผลิต (PPI) เดือนเม.ย. 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.10-31.20 บาท/ดอลลาร์